**«БӘЙТЕРЕК әкелер клубы өнеге сағаты»**

**МАҚСАТЫ: 1.** Әкенің отбасы өміріндегі рөлін, маңызды қызметін көрсету;

**2.** Әке мен бала арасындағы қарым – қатынасты нығайту;

**3**. Әке болудың жауапкершіліг мен міндеттерін түсіндіру.

Бүгін мектебімізде «Бәйтерек» әкелер клубында маңызды әрі тәрбиелік мәні зор өнеге сағаты өтті. Шараға клубтың мүшелері болып табылатын әкелер қатысып, бала тәрбиесіндегі әкенің рөлі туралы өз ойларын ортаға салды.

Өнеге сағаты барысында әкелер балаларына дұрыс тәрбие беру, олардың жеке тұлға болып қалыптасуында маңызды рөл атқаратынын атап өтті. Әсіресе, әкенің бала өміріндегі алғашқы ұстаз екендігі туралы кеңінен айтылды. Әке – отбасының тірегі, ол тек балаларға қажетті білім мен дағды үйретіп қана қоймай, олардың бойында адамгершілік қасиеттерін қалыптастыруда да маңызды үлгі болатыны сөз етілді.

Әкелердің пікірінше, бала тәрбиесіндегі басты құндылықтар – жауапкершілік, тәртіп, махаббат және сенім. Әкелер балаларымен қарым – қатынас кезінде өздерінің жеке үлгілері мен әрекеттері арқылы ұрпақтарына тәрбие беруде көп нәрсені үйретеді. Әке мен бала арасындағы жылы әрі сенімді ара қатынас болашақта баланың қоғамдағы орны мен дамуына үлкен әсерін тигізеді.

Сонымен қатар өнеге сағатының барысында әкелер өздерінің өмірлік тәжірибелерімен бөлісіп, бала тәрбиесіне қатысты кездескен қиындықтары мен оларды шешу жолдары туралы әңгімелесті. Әр әке өзінің жеке үлгісі мен дағдыларын айтып, бір – біріне қолдау көрсетті.

Бұл шара әкелерге өздерінің тәрбиелік жауапкершілігін тағы да бір рет есіне салды, сондай – ақ бала тәрбиесіне қатысты жаңа көзқарастар мен әдістер туралы ойлануға түрткі болды.

   

   